**OBRAZAC 2.**

**Naručitelj:** OSNOVNA ŠKOLA MITNICA

Fruškogorska 2., 32000 Vukovar

OIB:15530245008

KLASA: 351-01/16-01/11

URBROJ: 2188-106-01-16-01

U Vukovaru, 8.07.2016.

**Gospodarski subjekti**

**POZIV NA DOSTAVU PONUDE**

Poštovani,

Naručitelj **OSNOVNA ŠKOLA MITNICA** pokrenula je nabavu za \_Izradu projektne dokumentacije za energetsku obnovu zgrade i dvorane Osnovne škole Mitnica, Fruškogorska 2., 32000 Vukovar te objavljujemo ovaj **Poziv na dostavu ponude.**

Sukladno članku 18., stavku 3. Zakona o javnoj nabavi (Narodne novine broj 90/11., 83/13., 143/13.) za godišnju procijenjenu vrijednost nabave iz Plana nabave manju od 200.000 kuna bez PDV-a odnosno 500.000 kuna bez PDV-a (tzv. bagatelnu nabavu) Naručitelj nije obvezan provoditi postupke javne nabave propisane Zakonom o javnoj nabavi.

**1. OPIS PREDMETA NABAVE**

Predmet nabave je Izrada projektne dokumentacije za energetsku obnovu zgrade i dvorane Osnovne škole Mitnica, Fruškogorska 2. Vukovar.

Opis: Glavni projekt mora biti izrađen temeljem zakona o gradnji („Narodne novine“ broj 153/13.) i ostalih podzakonskih akata sa svim potrebnim propisanim sadržajima.

Glavni projekt će detaljno opisati predviđene mjere energetske učinkovitosti i njihovu provedbu na postojećem objektu.

Glavni projekt uključivat će i izradu elaborata ušteda energije s prikazom postojećeg i novog stanja kojim će se računski dokazati da će predviđene mjere energetske učinkovitosti rezultirati uštedom energije za grijanje/hlađenje na godišnjoj razini /kWh/god) od najmanje 25%.

Mjere koje se moraju obuhvatiti projektom su:

- Toplinska izolacija vanjskih zidova,

- Zamjena vanjske stolarije,

- Ugradnja kotla na biomasu – pelete

- Ugradnja termostatskih radijatorskih ventila.

Svi tehnički podaci o izradi projektne dokumentacije mogu se pronaći na stranici <http://www.mgipu.hr/default.aspx?id=31183>.

Procijenjena vrijednost nabave (bez PDV): 76.000,00 HRK.

Izradu projektne dokumentacije sufinancira Ministarstvo graditeljstva i prostornog uređenja (Posredničko tijelo razine 1 – PT1) s 85% i Fond za zaštitu okoliša i energetsku učinkovitost (Posredničko tijelo razine 2 – PT2) s 15% u sklopu Pilot projekta „Izrada projektne dokumentacije za energetsku obnovu zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja 4c1.1. koji se provodi sukladno Operativnom programu Konkurentnost i kohezija 2014. – 2020., Prioritetnoj osi 4 Promicanje energetske učinkovitosti i obnovljivih izvora energije, Investicijskom prioritetu 4 c Podupiranje energetske učinkovitosti, pametnog upravljanja energijom i korištenja OIE u javnoj infrastrukturi, uključujući javne zgrade, i u stambenom sektoru, te Specifičnom cilju 4c1 Smanjenje potrošnje energije u zgradama javnog sektora. Projekt pridonosi ostvarenju ciljeva Direktive o energetskoj učinkovitosti /2012/27/EU), Dugoročne strategije za poticanje ulaganja u obnovu nacionalnog fonda zgrada Republike Hrvatske i Trećeg Nacionalnog akcijskog plana energetske učinkovitosti.

**2. UVJETI NABAVE**

Vaša ponuda treba ispunjavati sljedeće uvjete:

* način izvršenja: ugovor;
* rok izvršenja: 4 mjeseca od dana stupanja ugovora na snagu;
* rok trajanja ugovora: 4 mjeseca;
* rok valjanosti ponude: 30 dana od dana isteka roka za dostavu ponuda;
* mjesto izvršenja: OŠ MITNICA, Fruškogorska 2., 32000 Vukovar
* rok, način i uvjeti plaćanja: u roku od 15 dana od dana zaprimanja sredstava od strane Posredničkog tijela razine 1 i 2. Sukladno odluci PT2 će sredstva isplatiti najranije 2017. godine (iznos od 15%); račun se ispostavlja na adresu Naručitelja: Osnovna škola Mitnica, Fruškogorska 2., 32000 Vukovar, s naznakom na računu „Račun za predmet nabave izrada projektne dokumentacije za energetsku obnovu zgrade Osnovne škole Mitnica, 32000 Vukovar, Fruškogorska 2.“;

● cijena ponude (odredbe o cijeni ponude): u cijenu ponude bez PDV uračunavaju se svi

troškovi i popusti ponuditelja; cijenu ponude potrebno je prikazati na način da se iskaže redom: cijena ponude bez PDV-a, iznos PDV, te cijena ponude sa PDV-om;

* kriterij odabira ponuda (uz obvezu ispunjenja svih gore navedenih uvjeta i zahtjeva): temeljem članka 21. Pravilnika o nabavi roba i usluga bagatelne vrijednosti, te proceduri ugovaranja (KLASA: 400-01/12-01-3, URBROJ: 2188-106-12-01) koji je donio Školski odbor Osnovne škole Mitnica, Vukovar,
* isključenje i dokazi sposobnosti: dostaviti izvadak iz sudskog registra, potvrdu porezne uprave o nepostojanju duga ne starija od 30 dana, listu referenci s popisom izrađenih projekata. Svi dokumenti mogu biti dostavljeni u preslici.

3**. SASTAVNI DIJELOVI PONUDE**

Ponuda treba sadržavati:

* Ponudbeni list (ispunjen i potpisan od strane ponuditelja);
* Troškovnik (ispunjen i potpisan od strane ponuditelja);
* Dokazi (traženi dokumenti).

**4. NAČIN DOSTAVE PONUDE**

Ponuda se dostavlja na Ponudbenom listu i Troškovniku iz dijela I. i II. ovog Poziva na dostavu ponude, a koje je potrebno ispuniti i potpisati od strane ovlaštene osobe ponuditelja.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponude.

Molimo da Vašu ponudu dostavite:

* rok za dostavu ponude: ponudu je potrebno dostaviti do **12 sati dana 20. srpnja 2016. godine;**
* način dostave ponude osobno ili poštom s naznakom na omotnici: **Izrada projektne dokumentacije za energetsku obnovu zgrade i dvorane Osnovne škole Mitnica, Vukovar, Fruškogorska 2.;**
* mjesto dostave ponude: **Osnovna škola Mitnica, 32000 Vukovar, Fruškogorska 2.**

Otvaranje ponuda nije javno.

**5. OSTALO**

* Obavijesti u vezi predmeta nabave: ured@os-mitnica-vu.skole.hr
* Obavijest o rezultatima predmetne nabave: Pisanu obavijest o rezultatima nabave Naručitelj će objaviti u roku 8 dana od dana isteka roka za dostavu ponuda.

S poštovanjem,

Ravnateljica škole:

Dubravka Lemac, mag.gl.ped.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sastavni dio Poziva na dostavu ponude je Ponudbeni list i Obrazac troškovnika radi lakše komunikacije s gospodarskim subjektima.